Cele dalk geskors oor polisie-huurkontrakteDie nasionale polisiehoof, Bheki Cele. Foto: GCIS Zuma se woordvoerder, Mac Maharaja, sê Cele is einde verlede maand van die ondersoek in kennis gestel. Cele het reeds ŉ voorlegging aan Zuma ingedien en laasgenoemde is besig om te oorweeg of Cele geskors gaan word. Die openbare beskermer, Thuli Madonsela, het reeds in Februarie vanjaar bevind dat Cele onregmatig en onwettig opgetree het rakende ŉ huurooreenkoms van R500 miljoen vir die polisie se nuwe hoofkantoor in Pretoria. In Julie vanjaar het sy vir ŉ tweede keer gevind dat Cele onregmatig en onwettig opgetree het rakende ŉ huurooreenkoms van R1,17 miljard vir die polisie se provinsiale hoofkantoor in Durban. Madonsela het bevind die huurooreenkomste met die sakeman, Roux Shabangu, onwettig en ongeldig is aangesien die korrekte tenderprosedures nie gevolg is nie. Die minister van openbare werke, Gwen Mahlangu-Nkabinde, is ook deur Madonsela by die verslag betrek. Mahlangu-Nkabinde het vroeër die week aangekondig dat sy ŉ aansoek voor die Noord-Gautengse hooggeregshof gebring het om die huurkontrakte ongeldig te verklaar.